《代枯鱼过河泣 其一》
明代·凌义渠

高天垂幕兮大地为罘，有泉可漱兮靡穴能幽。身膏砧几兮影漱清流，漏石分沙兮蘋沫香浮。

漩涡荡漾兮雁鹜交俦，鲂鱮唯唯兮不念旧游。血黴脂黦，曝身鲍肆兮将焉求。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。